## Fișa Măsurii M1/6A,6B - Îmbunătățirea calității vieții rurale

|  |  |
| --- | --- |
| Denumirea măsurii | **Îmbunătățirea calității vieții rurale** |
| Codul măsurii | M1/6B |
| Tipul măsurii | INVESTIȚII |
| **1.Descrierea generală a măsurii** | |
| 1.1 Justificare.Corelare cu analiza SWOT | Măsura va contribui la îmbunătăţirea sau extinderea serviciilor locale de bază destinate populației rurale, inclusiv a celor de agrement și culturale și a infrastructurii aferente; îmbunătățirea infrastructurii la scară mică (inclusiv investiții în domeniul energiei din surse regenerabile și al economisirii energiei, epurizarea apei uzate prin metode inovative, promovarea utilizării eficiente a resurselor naturale și a deșeurilor) și investiții de uz public în informarea turiștilor în infrastructura turistică la scară mică. Măsură vizează satisfacerea unor nevoi ale comunității locale, dezvoltarea socio-economică a teritoriului, precum și crearea unor noi locuri de muncă.  Dezvoltarea socio-economică a spaţiului rural este indispensabil legată de existenţa unei infrastructuri rurale, existența și accesibilitatea serviciilor de bază, inclusiv a celor de agrement, social, socio-medical, comunitar și cultural (inclusiv ocrotirea și promovarea patrimoniului cultural). Îmbunătăţirea şi dezvoltarea infrastructurii de agrement, social, socio-medical și cultural reprezintă o cerinţă esenţială pentru creşterea calităţii vieţii și care pot conduce la o incluziune socială, inversarea tendințelor de declin economic și social și de depopulare a zonelor rurale. Disparitatea socială reprezintă o problemă semnificativă, din moment ce conform analizei diagnostice 23,4% din populația teritoriului este de etnie rromă, care alcătuiesc o grupare marginalizată semnificativă, astfel centrele sociale care au ca beneficiari grupuri marginalizate sunt favorizate în cadrul criteriilor de selecție. |
| 1.2. Obiectivul de dezvoltare rurală al Reg(UE) 1305/2013 | b) asigurarea gestionării durabile a resurselor naturale și combaterea schimbărilor climatice  c.) obținerea unei dezvoltări teritoriale echilibrate a economiei comunității rurale inclusiv crearea și menținerea de locuri de muncă |
| 1.3.Obiectivul specific local al măsurii | * îmbunătățirea condițiilor de viață a locuitorilor prin amenajarea spațiilor publice locale interne și externe (de ex. cămine culturale, biserici etc; respectiv parcuri, terenuri de joc, piețe de valorificare a produselor locale, etc.); * îmbunătățirea serviciilor publice locale prin dotarea lor cu echipamente necesare; * îmbunătățirea siguranței publice prin înființarea unor infrastructuri comunitare mici inovative, unele chiar cu caracter demonstrativ * îmbunătățirea infrastructurii de agrement și turistic de uz public * Înființarea și dezvoltarea centrelor comunitare multifuncționale și/sau sociale * promovarea patrimoniului cultural local |
| 1.4. Contribuţie la prioritatea/priorităţile prevăzute la art.5, Reg.(UE) nr.1305/2013 | P6 Promovarea incluziunii sociale, a reducerii sărăciei și a dezvoltării economice în zonele rurale |
| 1.5. Contribuţia la Priorităţile SDL (locale) | 1. Creșterea atractivității vieții rurale prin dezvoltarea, modernizarea spațiilor comunitare, prin activarea vieții participative a locuitorilor și prin întărirea sferei civile 2. Atragerea tinerilor în mediul rural prin crearea unui ambient favorabil înființării diferitelor activități economice agricole și non-agricole |
| 1.6. Măsura corespunde obiectivelor art. ... din Reg.(UE) nr.1305/2013 | art. 20 , alin. 1, punctul b., d., g. |
| 1.7 Contribuţia la domeniile de intervenţie | 6B Încurajarea dezvoltării locale în zonele rurale |
| 1.8 Contribuţia la obiectivele transversale ale Reg.(UE) 1305/2013 | Caracterul **inovativ** al acestei măsuri îl constituie investițiile în domeniul energiei din surse regenerabile și al economisirii energiei, epurizarea apei uzate prin metode inovative, promovarea utilizării eficiente a resurselor naturale și a deșeurilor prin investiții demonstrative. Toate acestea constituie elemente de **protecție a mediului**.  Un alt element inovativ îl constituie centrele multifuncționale care iau naștere prin schimbarea funcției a unor clădiri vechi neutilizate și oferă o multitudine de servicii sociale, comunitare, educaționale și de îngrijire a sănătății.  Includerea investițiilor în domeniul patrimoniului cultural de interes local. |
| 1.9 Complementari-tate cu alte măsuri din SDL | **Măsura 4**: Înființarea și dezvoltarea industriei ușoare, a serviciilor, a artizanatului și a meșteșugăritului – în cadrul centrele multifuncționale/sociale se asigură complementaritatea prin asigurarea spațiilor necesare înființării și dezvoltării unor servicii. Totodată prin epurizarea apei uzate prin metode inovative se asigură condițiile de bază pentru inițierea unor IMM-uri specifice.  **Măsura 3**: Eficientizarea agriculturii și procesarea și valorificarea produselor agricole prin epurizarea apei uzate prin metode inovative se asigură condițiile de bază pentru inițierea acestor proiecte.  **Măsura 2:** Îmbunătățirea vieții culturale, comunitare și turistice prin achiziționarea de dotări și echipamente – prin această complementaritate se asigură partea de soft al infrastructurilor prin involvarea activității ONG-urilor |
| 1.10 Sinergia cu alte măsuri din SDL | **Măsura 4**: Înființarea și dezvoltarea industriei ușoare, a serviciilor, a artizanatului și a meșteșugăritului – în cadrul serviciilor turistice investițiile în domeniul moștenirii culturale locale, a spațiilor recreative publice, respectiv cele privind investițiile în spații publice contribuie sinergic la dezvoltarea turismului local. |
| **2. Valoarea adăugată a măsurii** | |
| La proiectarea investițiilor cu construcții se impune luarea în considerare a caracteristicilor arhitecturale, de structură urbanistică şi de peisaj. Se pune un mare accent la eficientizarea energetică a investițiilor prin utilizarea de energie regenerabilă, acesta fiind un criteriu de selecție.  Proiectele care au un impact micro-regional vor primi punctaj mai mare și beneficiarul poate obține plafonul maxim al ajutorului public nerambursabil. | |
| **3. Trimiteri la alte acte legislative** | |
| Legea nr. 215/2001  Reg. (UE) nr. 1303/2013, Reg. (UE) nr. 1305/2013, Reg. (UE) nr. 807/2014, Reg. (UE) nr. 1407/2013, OG 43/1997, Legea 422/2001, Legea 489/2006, Legea 1/2011 | |
| **4. Beneficiari direcţi/indirecţi (grup ţintă)** | |
| 4.1. Beneficiari direcţi | Entități publice   * autorităţi publice locale * culte   Societatea civilă:   * ONG-uri cu acreditare în domeniul social |
| 4.2. Beneficiarii indirecţi | Entități private:   * întreprinderile înființate și/sau dezvoltate în teritoriu   Societatea civilă:   * ONG-uri din teritoriu   Grupuri marginalizate în special minoritatea romă |
| **5. Tip de sprijin (conform art. 67 din Reg. (UE) nr.1303/2013)** | |
| Rambursarea costurilor eligibile suportate și plătite efectiv  Plăți în avans, cu condiția constiutuirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale Reg. (UE) nr. 1305/2013 | |
| **6.Tipuri de acţiuni eligibile şi neeligibile** | |
| **Acțiuni eligibile:**   * Înființarea, amenajarea spațiilor publice și de agrement pentru populația rurală * Înființarea/dezvoltarea și dotarea infrastructurii de valorificare a produselor locale * Înființarea și/sau extinderea rețelei publice de iluminat * Achiziționarea utilajelor, echipamentelor pentru serviciile publice locale în cadrul primăriilor * Înființarea, modernizarea și/sau dotarea infrastructurii de agrement și turistic de uz public conform specificului local * Înființarea, amenajarea și dotarea centrelor sociale/multifuncționale/comunitare/educaționale * Ocrotirea patrimoniului cultural local prin renovare/reabilitare/întreținere/restaurare/modernizare și promovare * Ocrotirea patrimoniului cultural local prin achiziționare (ex. porturi populare, instrumente tradiționale, etc.) * Investițiile în domeniul energiei din surse regenerabile și al economisirii energiei, epurizarea apei uzate prin metode inovative, promovarea utilizării eficiente a resurselor naturale și a deșeurilor prin investiții demonstrative   **Acțiuni neeligibile:**   * achiziționarea de echipamente și utilaje second hand * achiziționarea de clădiri și terenuri * construcția și modernizarea locuinței și a sediilor sociale * cheltuieli efectuate înaintea semnării contractului * dobânzi, comisioane * taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul şi a prevederilor specifice pentru instrumente financiare | |
| 1. **Condiţii de eligibilitate** | |
| * Solicitantul să se încadreze în categoria beneficiarilor eligibili; * Solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată; * Investiția să se încadreze în tipul de sprijin prevăzut prin măsură; * Investiția trebuie să fie în corelare cu strategia de dezvoltară locală și/sau județeană aprobată; * Investiția să se realizeze în teritoriul LEADER; | |
| **8. Criterii de selecţie** | |
| * Proiecte cu impact micro-regional; * Exploatarea resurselor de energie regenerabilă; * Crearea de noi locuri de muncă; * Proiecte combinate cu măsura din POCU pentru infrastructura socială; * Solicitanții care nu au primit anterior sprijin comunitar pentru o investiție similară; * Păstrarea aspectului arhitectural zonal * grup țintă minorități locale (în special minoritatea romă) și grupuri marginalizate * în cazul proiectelor care vizează sau tind spre turism amplasarea proiectului în zone cu potențial turistic ridicat | |
| **9. Sume aplicabile şi rata sprijinului** | |
| 9.1. Justificare | |
| La stabilirea cuantumului sprijinului am avut în vedere aspectul dacă un proiect deservește mai multe UAT-uri (cel puțin 3 UAT-uri) din teritoriu, beneficiarul poate obține plafonul maxim al ajutorului public nerambursabil. | |
| 9.2. Sume aplicabile şi rata sprijinului: | |
| Intensitatea sprijinului va fi de:   * 100% pentru investiții negeneratoare de venit * 100% pentru investiții generatoare de venit cu utilitate publică * 90% pentru investiții generatoare de venit pentru cheltuielile eligibile din proiect.   Valoarea sprijinului nerambursabil poate fi cuprinsă între 5.000 – 200.000 Euro | |
| **10. Indicatori de monitorizare** | |
| * Populație netă care beneficiază de servicii/infrastructuri îmbunătățite **min. 10.000 locuitori** * Numărul comunelor sprijinite **min. 8** * Numărul întreprinderilor, asociațiilor care beneficiază de infrastructura îmbunătățită **min. 10** * Cheltuială publică totală **700.000 euro** | |
| Caracterul **inovativ** al acestei măsuri îl constituie investițiile în domeniul energiei din surse regenerabile și al economisirii energiei, epurizarea apei uzate prin metode inovative, promovarea utilizării eficiente a resurselor naturale și a deșeurilor prin investiții demonstrative. Toate acestea constituie elemente de **protecție a mediului**.  Un alt element inovativ îl constituie centrele multifuncționale care iau naștere prin schimbarea funcției a unor clădiri vechi neutilizate și oferă o multitudine de servicii sociale, comunitare, educaționale și de îngrijire a sănătății.  Includerea investițiilor în domeniul patrimoniului cultural de interes local. | |